# Anna Ycobalzeta i Grau

Anna Ycobalzeta i Grau és una actriu de cinema, teatre i sèries de televisió catalana.
En cinema s'estrenà l'any 2002 a Volverás, d'Antonio Chavarrías, obra que fou nominada al premi Goya al millor guió adaptat de 2003. Després de participar l'any següent a Cualquiera, pel·lícula dirigida per l'eivissenc David Marquès, no tornar a trepitjar el panorama cinematogràfic fins a l'any 2008 amb la participació en la pel·lícula de terror Eskalofrío, d'Isidro Ortiz. L'any 2010, fou àmpliament reconeguda gràcies a la pel·lícula La mosquitera encarnant el paper de Raquel. El llargmetratge, dirigit per Agustí Vila, fou nominat a sis premis Goya.
Pel que fa a les sèries de televisió, participà molt puntualment en sèries com Plats bruts, Lo Cartanyà o Polseres vermelles. No obstant, tingué major presència en altres papers secundaris com ara Mirall trencat, Porca misèria o Ventdelplà. Ara bé, el paper més rellevant a televisió l'aconseguí l'any 2015 encarnant a Míriam Blasco, mare de l'Ivan, a la sèrie Merlí, paper present en totes 3 temporades.
En el món del teatre, destacà especialment a Les troianes, obra d'Eurípides i adaptada a la direcció per Mario Gas, en la qual fou premiada com a millor actriu de repartiment del Festival Internacional de Teatre Clàssic de Mèrida de 2008 pel seu paper de Cassandra.

## Obres seleccionades
### Cinema

| Any | Títol | Personatge | Direcció | Notes |
| 2002 | Volverás | Mónica | Antonio Chavarrías | |
| 2003 | Cualquiera | Penélope | David Marquès | |
| 2005 | A ras de suelo | Ana | Carlos Pastor | |
| 2008 | Eskalofrío | Gloria | Isidro Ortiz | |
| 2010 | La mosquitera | Raquel | Agustí Vila | |
| 2014 | Perdona si te llamo amor | Gina | Joaquín Llamas | |
| 2016 | Volver a soñar | Gloria | Daniel Gálvez | curtmetratge |
| 2017 | ONA | Anna | Vanessa Batista | curtmetratge |
| 2018 | Vilafranca | Carmen | Lluís Maria Güell | telefilm |
| 2024 | Cinc minuts més, si us plau | Mercè | Carlos R. Haro | curtmetratge |

### Televisió

| Anys | Títol | Personatge | Notes |
| 2002 | Mirall trencat | Marina | 4 episodis |
| 2001 | Plats bruts | banyista Montse/Meritxell | 1 episodi («Tinc ritme») |
| 2005-2006 | Porca misèria | Anna | 6 episodis |
| 2005-2007 | Ventdelplà | Àgata | 8 episodis |
| 2007 | Lo Cartanyà | Lourdes | 1 episodi («Lourdes») |
| 2011 | Polseres vermelles | Radiòloga responsable de les TC | 3 episodis |
| 2015-2018 | Merlí | Míriam Blasco | 30 episodis, 3 temporades |

### Teatre

| Any | Títol | Personatge | Autoria | Direcció | Teatre |
| 2000 | El combat de les sorpreses o el misteri de l'estoig xinès | | Hausson i Hermann Bonnín | Hermann Bonnín | Brossa Espai Escènic |
| 2002 | Refugiats | | Sergi Pompermayer | David Plana | Teatre Nacional de Catalunya (sala Tallers) |
| 2003 | Acosta't | stripper | Patrick Marber | Tamzin Townsend | Teatre Villarroel |
| 2004 | El rei Lear | | William Shakespeare | Calixto Bieito | Teatre Romea |
| | Ricard III | | William Shakespeare | Àlex Rigola | Teatre Lliure |
| 2004 | Santa Joana dels escorxadors | | Bertolt Brecht | Àlex Rigola | Festival Grec de Barcelona |
| 2008 | Les troianes | Cassandra | Eurípides | Mario Gas | Festival de Teatre de Mèrida |
| 2009 | La casa dels cors trencats | | Bernard Shaw | Josep Maria Mestres | Teatre Nacional de Catalunya (sala Gran) |
| 2010 | Nit de reis | Olívia | William Shakespeare | Josep Maria Mestres | Teatre Nacional de Catalunya (sala Gran) |
| 2011 | El comte Arnau | Adalaisa | Joan Maragall | Hermann Bonnín | Teatre Nacional de Catalunya (sala Gran) |
| 2012 | El mercader de Venècia | Porcia | William Shakespeare | Rafael Duran | Teatre Nacional de Catalunya (sala Gran) |

## Referències

* ↑ «Volverás» (en castellà). PremiosGoya.com. [Consulta: 12 juliol 2018].
* ↑ «Crítica de cine/«La mosquitera»: La comedia de los errores» (en castellà). LaRazón.es, 04-11-2010. [Consulta: 2 juliol 2018].
* ↑ «La mosquitera» (en castellà). PremiosGoya.com, 2011. [Consulta: 2 juliol 2018].
* ↑ Lerín, Olga. «El sexo de 'Merlí'» (en castellà). ElPeriodico.com, 28-10-2016. [Consulta: 27 juny 2018].
* ↑ «Famílies (Merlí)». CCMA.cat. [Consulta: 2 juliol 2018].
* ↑ «El Festival de Mérida entrega los premios de su 54 edición en la Gala de Clausura» (en castellà). EuropaPress.es, 31-08-2008. [Consulta: 5 juliol 2018].
* ↑ «Refugiats». TNC.cat. [Consulta: 9 juliol 2018].
* ↑ «Àngels Gonyalons torna després de 5 anys als escenaris catalans amb "Acosta't" al Villarroel». CCMA.cat, 18-09-2003. [Consulta: 9 juliol 2018].
* ↑ «Bieito estrenarà al Fòrum Grec la primera versió en català d'"El rei Lear", amb Josep Maria Pou». CCMA.cat, 22-06-2004. [Consulta: 9 juliol 2018].
* ↑ Torres, Rosana. «Mérida se rinde ante Las Troyanas de Mario Gas» (en castellà). ElPaís.com, 05-07-2008. [Consulta: 5 juliol 2018].
* ↑ «La casa dels cors trencats». TNC.cat. [Consulta: 9 juliol 2018].
* ↑ «Nit de reis». TNC.cat. [Consulta: 9 juliol 2018].
* ↑ «El comte Arnau». TNC.cat. [Consulta: 9 juliol 2018].
* ↑ «El mercader de Venècia». TNC.cat. [Consulta: 9 juliol 2018].

## Enllaços externs

* Anna Ycobalzeta i Grau - Lloc web oficial (castellà)